als_Latn dik_Latn sag_Latn
Gazetar, Erjon Skëndaj
Kush mendon se kremrat kundra diellit arrijnë të bëjnë mrekullira në mbrojtje të lëkurës gabohet.
Mjekët dermatolog sqarojnë se edhe kremi më i mirë me faktorë mbrojtës 50 përqind nuk do të arrinte të mbronte fëmijët më shumë se dy orë në ditë pas çdo lyerje, dhe kjo nëse ata nuk futen në ujë.
Dermatologia sqaron se: “Kremi nuk jeton dot më shume se 120 minuta, teori që thonë edhe me pak se aq por unë po i referohem OBSH dhe pas 120 minutave duhet riaplikuar. Nga ana tjetër në qofte se një fëmije futet ne det ose djersin qofte edhe 5 minuta pas aplikimit ajo duhet ripërdorur”.
Mjekja dermatologe Erjona Shehu, specialiste në QSUT, sugjeron të merren masa mbrojtëse shtesë për fëmijët edhe gjatë kohës që janë në çadër apo nën një strehë, nisur kjo nga i nxehti i pazakontë që po përjeton vendi që arrin deri në 41 gradë celsius.
Dermatologia shprehet se: “Unë do të rekomandoja që të vishej një bluzë të bardhë me mënge dhe për të shmangur rrezet e diellit duhet të qëndrojë në çadër”.
Për specialisten asnjë fëmijë nuk gëzon mbrojtje ndaj rrezeve UVA dhe UVB, pavarësisht pigmentit të lëkurës.
Ajo vijon me tej duke shtuar se: “Ngjyra e çelet, sy të çelët, flokë të çelët ruajtja duhet të jetë maksimale, ndërsa për personat qe kane ngjyre te erret edhe ata kanë faktorin e tyre mbrojtës i cili duhet të jetë minimumi 6 apo 8 SPF”.
Por kremrat mbeten vetëm aksesorë ndihmës që ofrojnë një filtër mbrojtës për disa nga rrezet e dëmshme por pa ndikim në ruajtjen e balancës së lëngjeve tek një trup që ekspozohet në diell, dermatologia shpjegon se: Largohet sasi e madhe uji nga trupi, kjo përben rrezik goxha te konsiderueshëm. Të paktën 1.5 litra ujë do të ishin të domosdoshme për trupin e tij ndërkohe që humbjet janë të mëdha.
Sot shkenca mjekësore ka treguar se një mbrojtje e mirë e lëkurës në fëmijëri do të ulte në maksimum rrezikun për një kancer të lëkurës pas të 50-tave. Ajo vijo me tej duke thënë se: “25 përqind e dëmeve që bëhen në lëkurën tone nga mosha madhore vjen si rezultat i keqekspozimit në fëmijëri”.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn